Elektrėnų savivaldybės sporto centro stadionas

Elektrėnų savivaldybės sporto centro stadionas – pagrindinis futbolo stadionas Elektrėnų mieste. Įrengtas miesto pietinėje dalyje, Elektrėnų marių šiaurės vakarinėje pakrantėje, į rytus nuo Elektrėnų „Ąžuolyno“ progimnazijos pastato. Rytiniame stadiono šone yra pastatytas Elektrėnų laisvalaikio centras.

 Istorija 

Stadiono techninis projektas parengtas dar 2008 m., planuota įrengti jį aukščiausios kokybės – su dirbtinės žolės danga, bėgimo takais, tribūnomis, persirengimo patalpomis ir kt. Projektas buvo įvertintas 8,5 mln. Lt. Tačiau dėl ekonominės krizės šio projekto atsisakyta. Vėliau imta ieškoti pigesnių alternatyvų.Naujas Elektrėnų stadionas – tik svajonėse. Kronika.lt (tikrinta 2024-03-11).

Stadionas ne kartą garsėjo tuo, kad stiprių liūčių metu jis būdavo visiškai užliejamas. Taip nutiko 2010 m. birželio pradžioje,Elektrėnų stadionas po lietaus galerija. 2010-06-04, 15min.lt (tikrinta 2024-03-11). o 2017 m. liepą praūžus audrai jame net buvo plaukiojama su pripučiama valtimi. Elektrėnų stadionas išnaudotas.. žvejybai. 2017-07-13, Sportas.lt (tikrinta 2024-03-11).Po didžiulės liūties pagrindiniame Elektrėnų futbolo stadione galima ir pažvejoti. 2017-07-12, Sportas.lt (tikrinta 2024-03-11).

2018 m. stadiono plotai buvo iš dalies rekonstruojami, kasamos žemės. 2021 m. liepą jis jau buvo baigiamas sutvarkyti. 2021 m. vasarą stadionas jau faktiškai buvo paruoštas varžyboms.Elektrėnų savivaldybė. Facebook.com (tikrinta 2024-03-11).

 Šaltiniai 

Kategorija:Elektrėnų futbolas
Kategorija:Lietuvos futbolo stadionai